CELEX: 32021D2181
Language: hu
Date: 2021-12-09 00:00:00
Title: A Tanács (KKBP) 2021/2181 határozata (2021. december 9.) a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról

2021.12.10.   
               
               
                  HU
               
               
                  Az Európai Unió Hivatalos Lapja
               
               
                  L 443/75
               
            
         A TANÁCS (KKBP) 2021/2181 HATÁROZATA
         (2021. december 9.)
         a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2010. december 20-án elfogadta a Kongói Demokratikus Köztársasággal (KDK) szembeni korlátozó intézkedésekről szóló 2010/788/KKBP határozatot (1).
                  
               
                     (2)
                  
                  
                     A Tanács 2016. december 12-én elfogadta a (KKBP) 2016/2231 határozatot (2) válaszul a választási folyamat akadályozására és az ezzel kapcsolatos emberi jogi jogsértésekre a KDK-ban. A (KKBP) 2016/2231 határozat módosította a 2010/788/KKBP határozatot, és autonóm korlátozó intézkedéseket vezetett be a 2010/788/KKBP határozat 3. cikkének (2) bekezdésébe.
                  
               
                     (3)
                  
                  
                     A 2010/788/KKBP határozat 3. cikkének (2) bekezdésében meghatározott korlátozó intézkedések felülvizsgálata alapján, és tekintettel a folytatódó emberi jogi jogsértésekre a KDK-ban, az említett intézkedéseket 2022. december 12-ig meg kell újítani, és egy személyt el kell távolítani az említett határozat II. mellékletében foglalt jegyzékből.
                  
               
                     (4)
                  
                  
                     Módosítani kell a 2010/788/KKBP határozat címét és a 2010/788/KKBP határozat II. mellékletében jegyzékbe vett bizonyos személyekhez kapcsolódó jegyzékbevételi indokokat.
                  
               
                     (5)
                  
                  
                     A 2010/788/KKBP határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2010/788/KKBP határozat a következőképpen módosul:
            
                        1.
                     
                     
                        A cím helyébe a következő szöveg lép:
                        „A Tanács 2010/788/KKBP határozata (2010. december 20.) a Kongói Demokratikus Köztársaságban fennálló helyzetre tekintettel hozott korlátozó intézkedésekről”.
                     
                  
                        2.
                     
                     
                        A 9. cikk (2) bekezdésének helyébe a következő szöveg lép:
                        
                           „(2)   A 3. cikk (2) bekezdésében említett intézkedéseket 2022. december 12-ig kell alkalmazni. Ha a Tanács úgy ítéli meg, hogy azok célkitűzései nem teljesültek, az intézkedéseket meg kell újítani vagy – adott esetben – módosítani kell.”
                        
                     
                  
                        3.
                     
                     
                        A 2010/788/KKBP határozat II. mellékletében foglalt lista helyébe az e határozat mellékletében foglalt lista lép.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. december 9-én.
            
               
                  a Tanács részéről
               
               
                  az elnök
               
               A. HOJS
            
         
         
            (1)  A Tanács 2010/788/KKBP határozata (2010. december 20.) a Kongói Demokratikus Köztársasággal szembeni korlátozó intézkedésekről és a 2008/369/KKBP közös álláspont hatályon kívül helyezéséről (HL L 336., 2010.12.21., 30. o.).
         
            (2)  A Tanács (KKBP) 2016/2231 határozata (2016. december 12.) a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról (HL L 336. I., 2016.12.12., 7. o.).
      
      
         
            MELLÉKLET
            
               
                  
                     „II. MELLÉKLET
                     A 3. CIKK (2) BEKEZDÉSÉBEN EMLÍTETT SZEMÉLYEK ÉS SZERVEZETEK JEGYZÉKE
                     A.   Személyek
                     
                                  
                              
                              
                                 Név
                              
                              
                                 Azonosító adatok
                              
                              
                                 A jegyzékbe vétel okai
                              
                              
                                 A jegyzékbe vétel dátuma
                              
                           
                                 1.
                              
                              
                                 Ilunga KAMPETE
                              
                              
                                 más néven: Gaston Hughes Ilunga Kampete; Hugues Raston Ilunga Kampete
                                 Születési ideje: 1964.11.24.
                                 Születési helye: Lubumbashi, DRC
                                 Állampolgársága: kongói demokratikus köztársasági
                                 Katonai személyazonosító igazolványának száma: 1-64-86-22311-29
                                 Lakcíme: 69, avenue Nyangwile, Kinsuka Mimosas, Kinshasa/Ngaliema, DRC
                                 Neme: férfi
                              
                              
                                 2020 áprilisáig a köztársasági gárda (Republican Guard, GR) parancsnoka volt, így Ilunga Kampetét felelősség terheli azért, mert 2016 szeptemberében Kinshasában bevetették a köztársasági gárda egységeit, amelyek aránytalan erőszak és erőszakos elnyomás alkalmazásában vettek részt.
                                 Felelős továbbá a köztársasági gárda tagjai által elkövetett elnyomásért és emberi jogi jogsértésekért, így például egy 2018 decemberében Lubumbashiban tartott ellenzéki gyűlés erőszakos feloszlatásáért.
                                 2020 júliusa óta is magas rangú katona: a Kongói Demokratikus Köztársaság fegyveres erői (Congolese Armed Forces, FARDC) altábornagya és az Alsó-Kongó tartománybeli Kitonában található katonai támaszpont parancsnoka. E feladatai miatt felelősség terheli az FARDC által elkövetett, közelmúltbeli emberi jogi jogsértésekért.
                                 Ilunga Kampete ezért olyan cselekmények tervezésében, irányításában, illetve elkövetésében vett és vesz részt, amelyek súlyos emberi jogi jogsértéseknek vagy visszaéléseknek minősülnek a KDK-ban.
                              
                              
                                 2016.12.12.
                              
                           
                                 2.
                              
                              
                                 Gabriel Amisi KUMBA
                              
                              
                                 más néven: Gabriel Amisi Nkumba; ‘Tango Fort’; ‘Tango Four’
                                 Születési ideje: 1964.5.28.
                                 Születési helye: Malela, DRC
                                 Állampolgársága: kongói demokratikus köztársasági
                                 Katonai személyazonosító igazolványának száma: 1-64-87-77512-30
                                 Lakcíme: 22, avenue Mbenseke, Ma Campagne, Kinshasa/Ngaliema, DRC
                                 Neme: férfi
                              
                              
                                 A Kongói Demokratikus Köztársaság fegyveres erői (Congolese Armed Forces, FARDC) 1. védelmi körzetének korábbi parancsnoka; az FARDC erői 2016 szeptemberében Kinshasában aránytalan erőszak és erőszakos elnyomás alkalmazásában vettek részt.
                                 2018 júliusa és 2020 júliusa között az FARDC műveleti és hírszerzési helyettes vezérkari főnöke volt, 2020 júliusa óta pedig az FARDC főfelügyelőjeként lát el vezető tisztséget. Ezért felelős az FARDC által elkövetett, közelmúltbeli emberi jogi jogsértésekért.
                                 Gabriel Amisi Kumba ezért olyan cselekmények tervezésében, irányításában, illetve elkövetésében vett és vesz részt, amelyek súlyos emberi jogi jogsértéseknek vagy visszaéléseknek minősülnek a KDK-ban.
                              
                              
                                 2016.12.12.
                              
                           
                                 3.
                              
                              
                                 Ferdinand Ilunga LUYOYO
                              
                              
                                 Születési ideje: 1973.3.8.
                                 Születési helye: Lubumbashi, DRC
                                 Állampolgársága: kongói demokratikus köztársasági
                                 KDK útlevelének száma: OB0260335 (érvényes 2011.4.15-től 2016.4.14-ig)
                                 Lakcíme: 2, avenue des Orangers, Kinshasa/Gombe, DRC
                                 Neme: férfi
                              
                              
                                 2017-ig a kongói nemzeti rendőrség (Congolese National Police, PNC) Légion Nationale d’Intervention elnevezésű tömegoszlató egységének parancsnoka, majd 2019 decemberéig a PNC-n belül az intézmények és a magas rangú tisztviselők védelméért felelős egység parancsnoka volt, ezért Ferdinand Ilunga Luyoyót felelősség terheli a 2016 szeptemberében Kinshasában alkalmazott aránytalan erőszakért és erőszakos elnyomásért, valamint a PNC által elkövetett, ezt követő emberi jogi jogsértésekért.
                                 Ferdinand Ilunga Luyoyo ezért olyan cselekmények tervezésében, irányításában, illetve elkövetésében vett és vesz részt, amelyek súlyos emberi jogi jogsértéseknek vagy visszaéléseknek minősülnek a KDK-ban.
                                 Ferdinand Ilunga Luyoyo megtartotta vezérezredesi rangját és továbbra is aktívan részt vesz a KDK közéletében.
                              
                              
                                 2016.12.12.
                              
                           
                                 4.
                              
                              
                                 Célestin KANYAMA
                              
                              
                                 más néven: Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin; „Esprit de mort”
                                 Születési ideje: 1960.10.4.
                                 Születési helye: Kananga, DRC
                                 Állampolgársága: kongói demokratikus köztársasági
                                 KDK útlevelének száma: OB0637580 (érvényes 2014.5.20-tól 2019.5.19-ig)
                                 Schengeni vízumának száma: 011518403, kiállítási dátuma: 2016.7.2.
                                 Lakcíme: 56, avenue Usika, Kinshasa/Gombe, DRC
                                 Neme: férfi
                              
                              
                                 A kongói nemzeti rendőrség (Congolese National Police, PNC) biztosaként Célestin Kanyamát felelősség terheli a 2016 szeptemberében Kinshasában alkalmazott aránytalan erőszakért és erőszakos elnyomásért.
                                 Célestin Kanyamát 2017 júliusában a nemzeti rendőrség kiképző iskoláinak főigazgatójává nevezték ki.
                                 2018 októberében, amikor az említett tisztséget töltötte be, rendőrtisztek félemlítettek meg újságírókat és fosztották meg őket szabadságuktól azt követően, hogy cikksorozat jelent meg a rendőrkadétok ellátmányának hűtlen kezeléséről. Célestin Kanyamának szerepet játszott az említett eseményekben.
                                 A PNC vezető tisztviselőjeként a mai napig betöltött szerepe miatt felelősség terheli a PNC által elkövetett, közelmúltbeli emberi jogi jogsértésekért. Célestin Kanyama ezért olyan cselekmények tervezésében, irányításában, illetve elkövetésében vett és vesz részt, amelyek súlyos emberi jogi jogsértéseknek vagy visszaéléseknek minősülnek a KDK-ban.
                              
                              
                                 2016.12.12.
                              
                           
                                 5.
                              
                              
                                 John NUMBI
                              
                              
                                 más néven: John Numbi Banza Tambo; John Numbi Banza Ntambo; Tambo Numbi
                                 Születési ideje: 1962.8.16.
                                 Születési helye: Jadotville-Likasi-Kolwezi (DRC)
                                 Állampolgársága: kongói demokratikus köztársasági
                                 Lakcíme: 5, avenue Oranger, Kinshasa/Gombe, DRC
                                 Neme: férfi
                              
                              
                                 John Numbi 2018 júliusa és 2020 júliusa között a Kongói Demokratikus Köztársaság fegyveres erői (Congolese Armed Forces, FARDC) főfelügyelője volt. E szerepe miatt felelősség terheli az FARDC által 2018 júliusa és 2020 júliusa között elkövetett emberi jogi jogsértésekért, így például a 2019 júniusában és júliusában a közvetlen irányítása alatt álló FARDC-csapatok által illegálisan dolgozó bányászokkal szemben alkalmazott aránytalan erőszakért.
                                 John Numbi ezért olyan cselekmények tervezésében, irányításában, illetve elkövetésében vett és vesz részt, amelyek súlyos emberi jogi jogsértéseknek vagy visszaéléseknek minősülnek a KDK-ban.
                                 John Numbi 2021 elejéig befolyásos pozícióval rendelkezett az FARDC-ben, különösen Katangában, ahonnan az FARDC által elkövetett súlyos emberi jogi jogsértéseket jelentettek.
                                 John Numbi továbbra is fenyegetést jelent a KDK-beli emberi jogi helyzetre, különösen Katangában.
                              
                              
                                 2016.12.12.
                              
                           
                                 6.
                              
                              
                                 Evariste BOSHAB
                              
                              
                                 más néven: Evariste Boshab Mabub Ma Bileng
                                 Születési ideje: 1956.1.12.
                                 Születési helye: Tete Kalamba (DRC)
                                 Állampolgársága: kongói demokratikus köztársasági
                                 Diplomata-útlevél száma: DP0000003 (érvényes 2015.12.21-től 2020.12.20-ig)
                                 Schengeni vízuma 2017.1.5-én lejárt
                                 Lakcíme: 3, avenue du Rail, Kinshasa/Gombe, DRC
                                 Neme: férfi
                              
                              
                                 Miniszterelnök-helyettesként, valamint biztonsági és belügyminiszterként 2014 decemberétől 2016 decemberéig hivatalosan Evariste Boshab felelt a rendőrség és a biztonsági szolgálatok irányításáért, valamint a tartományi kormányzók munkájának koordinálásáért. E minőségében felelősség terhelte aktivisták és az ellenzék tagjainak letartóztatásáért, valamint aránytalan erőszak alkalmazásáért, többek között a 2016 szeptembere és 2016 decembere közötti kinshasai tüntetésekre válaszul, aminek következtében a biztonsági szolgálatok nagyszámú polgári személy halálát vagy sérülését okozták.
                                 Evariste Boshab ezért olyan cselekmények tervezésében, irányításában, illetve elkövetésében vett és vesz részt, amelyek súlyos emberi jogi jogsértéseknek vagy visszaéléseknek minősülnek a KDK-ban.
                                 Evariste Boshab szerepet játszott a Kasai régióban kialakult válság kihasználásában és elmélyítésében is, ahol befolyásos pozíciót tart fenn, különösen azóta, hogy 2019 márciusában Kasai szenátora lett.
                              
                              
                                 2017.5.29.
                              
                           
                                 7.
                              
                              
                                 Alex Kande MUPOMPA
                              
                              
                                 más néven: Alexandre Kande Mupomba; Kande-Mupompa
                                 Születési ideje: 1950.9.23.
                                 Születési helye: Kananga, DRC
                                 Állampolgársága: kongói demokratikus köztársasági és belga
                                 KDK útlevelének száma: OP0024910 (érvényes 2016.3.21-től 2021.3.20-ig)
                                 Lakcímei: Messidorlaan 217/25, 1180 Uccle, Belgium
                                 1, avenue Bumba, Kinshasa/Ngaliema, DRC
                                 Neme: férfi
                              
                              
                                 Alex Kande Mupompát, aki 2017 októberéig Közép-Kasai kormányzója volt, felelősség terheli a biztonsági erők és a kongói nemzeti rendőrség (Congolese National Police, PNC) által 2016 augusztusa óta Közép-Kasaiban alkalmazott aránytalan erőszakért, erőszakos elnyomásért és az általuk elkövetett törvénytelen kivégzésekért, így például a Dibaya területén 2017 februárjában elkövetett gyilkosságokért.
                                 Alex Kande Mupompa ezért olyan cselekmények tervezésében, irányításában, illetve elkövetésében vett és vesz részt, amelyek súlyos emberi jogi jogsértéseknek vagy visszaéléseknek minősülnek a KDK-ban.
                                 Alex Kande Mupompa szerepet játszott a Kasai régióban kialakult válság kihasználásában és elmélyítésében is, mely régiónak 2019 októberéig a képviselője volt, és amelyben – a Kasai tartományi kormány részét képező Congrès des alliés pour l’action au Congo (CAAC) révén – befolyásos pozíciót tart fenn.
                              
                              
                                 2017.5.29.
                              
                           
                                 8.
                              
                              
                                 Éric RUHORIMBERE
                              
                              
                                 más néven: Eric Ruhorimbere Ruhanga; „Tango Two”; „Tango Deux”
                                 Születési ideje: 1969.7.16.
                                 Születési helye: Minembwe, DRC
                                 Állampolgársága: kongói demokratikus köztársasági
                                 Katonai személyazonosító igazolványának száma: 1-69-09-51400-64
                                 KDK útlevelének száma: OB0814241
                                 Lakcíme: Mbujimayi, Kasai Province, DRC
                                 Neme: férfi
                              
                              
                                 A 21. katonai körzet parancsnokhelyetteseként Éric Ruhorimbere 2014 szeptembere és 2018 júliusa között felelős volt a Kongói Demokratikus Köztársaság fegyveres erői (Congolese Armed Forces, FARDC) általi, mindenekelőtt a Nsapu milícia tagjai, valamint nők és gyermekek elleni aránytalan erőszak alkalmazásáért, illetve a sérelmükre elkövetett törvénytelen kivégzésekért.
                                 Éric Ruhorimbere 2018 júliusa óta az Egyenlítőtől északra fekvő műveleti körzet parancsnoka. E szerepe miatt felelősség terheli az FARDC által elkövetett, közelmúltbeli emberi jogi jogsértésekért.
                                 Éric Ruhorimbere ezért olyan cselekmények tervezésében, irányításában, illetve elkövetésében vett és vesz részt, amelyek súlyos emberi jogi jogsértéseknek vagy visszaéléseknek minősülnek a KDK-ban.
                              
                              
                                 2017.5.29.
                              
                           
                                 9.
                              
                              
                                 Emmanuel Ramazani SHADARY
                              
                              
                                 más néven: Emmanuel Ramazani Shadari Mulanda; Shadary
                                 Születési ideje: 1960.11.29.
                                 Születési helye: Kasongo, DRC
                                 Állampolgársága: kongói demokratikus köztársasági
                                 Lakcíme: Lakcíme 28, avenue Ntela, Mont Ngafula, Kinshasa, DRC
                                 Neme: férfi
                              
                              
                                 Miniszterelnök-helyettesként, valamint biztonsági és belügyminiszterként Emmanuel Ramanzani Shadary 2018 februárjáig hivatalosan felelt a rendőrség és a biztonsági szolgálatok irányításáért, valamint a tartományi kormányzók munkájának koordinálásáért. E minőségében felelősség terhelte aktivisták és az ellenzék tagjainak letartóztatásáért, valamint aránytalan erőszak alkalmazásáért, így például a közép-kongói Bundu Dia Kongo (BDK) mozgalom tagjaival szembeni erőszakos fellépésért, a kinshasai elnyomásért, amelyre 2017 januárjában és februárjában került sor, valamint a Kasai tartományokban alkalmazott aránytalan erőszakért és erőszakos elnyomásért.
                                 E minőségében Emmanuel Ramazani Shadary ezért olyan cselekmények tervezésében, irányításában, illetve elkövetésében vett és vesz részt, amelyek súlyos emberi jogi jogsértéseknek vagy visszaéléseknek minősülnek a KDK-ban.
                                 Emmanuel Ramazani Shadari 2018 februárja óta a Parti du peuple pour la reconstruction et le développement (PPRD), azaz a 2020 decemberéig a Joseph Kabila korábbi elnök vezette koalíciót alkotó fő párt állandó titkára.
                              
                              
                                 2017.5.29.
                              
                           
                                 10.
                              
                              
                                 Kalev MUTONDO
                              
                              
                                 más néven: Kalev Katanga Mutondo; Kalev Motono; Kalev Mutundo; Kalev Mutoid; Kalev Mutombo; Kalev Mutond; Kalev Mutondo Katanga; Kalev Mutund
                                 Születési ideje: 1957.3.3.
                                 Állampolgársága: kongói demokratikus köztársasági
                                 KDK útlevelének száma: DB0004470 (érvényes 2012.6.8-tól 2017.6.7-ig)
                                 Lakcíme: 24, avenue Ma Campagne, Kinshasa, DRC
                                 Neme: férfi
                              
                              
                                 A Nemzeti Hírszerző Szolgálat (National Intelligence Service, ANR) 2019 februárjáig hivatalban lévő vezetőjeként Kalev Mutondo részt vett az ellenzék tagjainak, civil társadalmi aktivistáknak és más személyeknek az önkényes letartóztatásában és fogva tartásában, valamint a velük szembeni rossz bánásmód alkalmazásában, illetve felelősség terheli őt ezekért a cselekményekért.
                                 Kalev Mutondo ezért olyan cselekmények tervezésében, irányításában, illetve elkövetésében vett és vesz részt, amelyek súlyos emberi jogi jogsértéseknek vagy visszaéléseknek minősülnek a KDK-ban.
                                 2019 májusában nyilatkozatot írt alá, amelyben korábbi és jövőbeli lojalitásáról biztosította Joseph Kabilát, akivel máig szoros kapcsolatot ápol.
                                 A KDK miniszterelnökének „politikai tanácsadójaként” betöltött szerepében Kalev Mutondo 2021 elejéig jelentős politikai befolyást gyakorolt.
                                 Állítólag továbbra is befolyással bír a biztonsági erők egyes részeiben.
                              
                              
                                 2017.5.29.
                              
                           B.   Szervezetek
                  
               ”